pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. เผยโควิด 19 สมุทรสาครเป็นไปตามแผนควบคุมโรค เตรียมตรวจภูมิคุ้มกันหลังครบกักกัน
วันพฤหัสบดีที่ 24 ธันวาคม 2563
ปลัด สธ. เผยโควิด 19 สมุทรสาครเป็นไปตามแผนควบคุมโรค เตรียมตรวจภูมิคุ้มกันหลังครบกักกัน
ปลัดกระทรวงสาธารณสุขเผยการควบคุมโรคโควิด  19 จ.สมุทรสาครเป็นไปตามแผน เตรียมตรวจหาภูมิคุ้มกันกลุ่มผู้กักกันในหอพักตลาดกลางกุ้ง ให้มั่นใจว่าปลอดภัย ไม่แพร่เชื้อต่อ สร้างความมั่นใจประชาชนก่อนสิ้นสุดกักกัน ส่วนผู้ป่วยโควิด 19 สมุทรสาคร รวม 1,356 ราย
ปลัดกระทรวงสาธารณสุขเผยการควบคุมโรคโควิด 19 จ.สมุทรสาครเป็นไปตามแผน เตรียมตรวจหาภูมิคุ้มกันกลุ่มผู้กักกันในหอพักตลาดกลางกุ้ง ให้มั่นใจว่าปลอดภัย ไม่แพร่เชื้อต่อ สร้างความมั่นใจประชาชนก่อนสิ้นสุดกักกัน ส่วนผู้ป่วยโควิด 19 สมุทรสาคร รวม 1,356 ราย มาจากคัดกรองเชิงรุก 1,273 ราย มาตรวจที่โรงพยาบาล 83 ราย
วันนี้(24 ธันวาคม 2563) เมื่อเวลา 18.00 น. ที่โรงพยาบาลสมุทรสาคร นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังการประชุมติดตามความคืบหน้าการดําเนินงานป้องกันควบคุมโรค จ.สมุทรสาคร ว่า จากการติดตามสถานการณ์โรคโควิด 19 จ.สมุทรสาคร พบว่า การควบคุมโรคยังคงเป็นไปตามแผนที่วางไว้คือ ไม่มีการแพร่เชื้ออย่างรวดเร็ว และไม่มีการระบาดเป็นกลุ่มก้อนออกไปนอกพื้นที่ ผู้ที่ติดเชื้ออยู่ในสถานที่ปลอดภัย ไม่แพร่เชื้อสู่ภายนอก ทั้งนี้ ผู้ที่ถูกกักกันในหอพักบริเวณตลาดกลางกุ้ง ซึ่งกักกันมาประมาณ 6 วันแล้ว เมื่อเจ็บป่วยจะได้รับการดูแลรักษาที่หน่วยปฐมพยาบาลที่จัดตั้งเมื่อวันที่ 23 ธันวาคม 2563 หากมีอาการมากจะส่งต่อไปยังโรงพยาบาล
“วันนี้ได้ประชุมหารือร่วมกับอธิบดีกรมควบคุมโรค นายแพทย์สาธารณสุขจังหวัดสมุทรสาครและทีมในพื้นที่ ออกแบบการบริหารจัดการกลุ่มที่กักกันในหอพักบริเวณตลาดกลางกุ้ง จะทดสอบตรวจหาภูมิต้านทาน ให้มั่นใจว่าบุคคลกลุ่มนี้มีความปลอดภัย ไม่แพร่เชื้อแล้ว ถึงหยุดการกักกัน กลับมาดําเนินชีวิตได้ตามปกติ แต่ยังต้องคงมาตรการสวมหน้ากาก ล้างมือ เว้นระยะห่าง”
สําหรับ จ.สมุทรสาครมีผู้ป่วยโควิด 19 รายใหม่ 96 ราย มาจากการคัดกรองเชิงรุก 89 ราย และผู้ป่วยเข้ามารับการตรวจที่โรงพยาบาล 7 ราย ส่งผลให้มีผู้ป่วยยืนยันสะสมรวม 1,356 ราย แบ่งเป็นการคัดกรองเชิงรุกรวม 1,273 ราย (คนไทย 56 ราย ต่างด้าว 1,217 ราย) จากที่คัดกรองแล้ว 12,964 ราย มีผลตรวจทางห้องปฏิบัติการแล้ว 6,964 ราย และผู้ป่วยเข้ามารับการตรวจที่โรงพยาบาลรวม 83 ราย ยังคงรักษาอยู่ 73 ราย
รัฐบาลไทย-ข่าวทำเนียบรัฐบาล-ดีอีเอส เตรียมจัดสรรหมายเลขโทรคมนาคมพิเศษ (แบบสั้น ๔ หลัก) พร้อมจัดตั้ง Sub Call Center ให้บริการตอบข้อซักถาม-ข้อร้องเรียนของประชาชน
วันพฤหัสบดีที่ 24 ธันวาคม 2563
ดีอีเอส เตรียมจัดสรรหมายเลขโทรคมนาคมพิเศษ (แบบสั้น ๔ หลัก) พร้อมจัดตั้ง Sub Call Center ให้บริการตอบข้อซักถาม-ข้อร้องเรียนของประชาชน
ดีอีเอส เตรียมจัดสรรหมายเลขโทรคมนาคมพิเศษ (แบบสั้น ๔ หลัก) พร้อมจัดตั้ง Sub Call Center ให้บริการตอบข้อซักถาม-ข้อร้องเรียนของประชาชน
เมื่อวันที่ 24 ธันวาคม 2563 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานพิจารณาการขอรับการจัดสรรหมายเลขโทรคมนาคมพิเศษ (แบบสั้น ๔ หลัก) ของกรมสนับสนุนบริการสุขภาพ และการขอจัดตั้ง Sub Call Center เพื่อให้บริการตอบข้อซักถามและข้อร้องเรียนของประชาชน โดยผ่านบริการโครงการศูนย์บริการข้อมูลภาครัฐเพื่อประชาชน (Government Contact Center: GCC 1111) ครั้งที่ 7/2563 โดยมีเจ้าหน้าที่และผู้แทนจากหน่วยงานที่เกี่ยวร่วมประชุม ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
*****************
รัฐบาลไทย-ข่าวทำเนียบรัฐบาล-แผนป้องกันและลดอุบัติเหตุทางถนนช่วงเทศกาลปีใหม่ 2564
วันพฤหัสบดีที่ 24 ธันวาคม 2563
แผนป้องกันและลดอุบัติเหตุทางถนนช่วงเทศกาลปีใหม่ 2564
วันพฤหัสบดีที่ 24 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ 2564 โดยกําหนดมาตรการรณรงค์ภายใต้หัวข้อ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ตั้งเป้าลดจํานวนครั้งของการเกิดอุบัติเหตุในระดับจังหวัดและอําเภอที่มีความเสี่ยงสูงลงไม่น้อยกว่าร้อยละ 5 เมื่อเทียบกับสถิติในช่วง 3 ปีย้อนหลัง ผ่านมาตรการต่าง ๆ เพื่อลดปัจจัยเสี่ยงด้านคน ด้วยการบังคับใช้กฎหมายอย่างเข้มงวด ลดปัจจัยเสี่ยงด้านถนนและสภาพแวดล้อม ลดปัจจัยเสี่ยงด้านยานพาหนะ การช่วยเหลือหลังเกิดอุบัติเหตุ และด้านการบริหารจัดการให้เป็นตามแผน ทั้งนี้ เพื่อให้ประชาชนเดินทางไป – กลับ ภูมิลําเนาด้วยความปลอดภัยและเฉลิมฉลองเทศกาลปีใหม่ อย่างมีความสุข
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. รับมอบผลิตภัณฑ์ทำความสะอาด ฆ่าเชื้อโรค “ลาซารัส” สำหรับผู้สูงอายุ คนพิการ และผู้ป่วยติดเตียง ในสถานการณ์โรคโควิด-19
วันพฤหัสบดีที่ 24 ธันวาคม 2563
พม. รับมอบผลิตภัณฑ์ทําความสะอาด ฆ่าเชื้อโรค “ลาซารัส” สําหรับผู้สูงอายุ คนพิการ และผู้ป่วยติดเตียง ในสถานการณ์โรคโควิด-19
พม. รับมอบผลิตภัณฑ์ทําความสะอาด ฆ่าเชื้อโรค “ลาซารัส” สําหรับผู้สูงอายุ คนพิการ และผู้ป่วยติดเตียง ในสถานการณ์โรคโควิด-19
วันนี้ (24 ธ.ค. 63) เวลา 11.00 น. ที่บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นางจตุพร โรจนพานิช ผู้ช่วยปลัดกระทรวงการพัฒนาสังคมและความมั่นคงของมนุษย์ รับมอบผลิตภัณฑ์ ลาซารัส ซึ่งเป็นผลิตภัณฑ์ทําความสะอาดฆ่าเชื้อโรค และกําจัดกลิ่นไม่พึงประสงค์ โดยปราศจากแอลกอฮอล์และไร้สารเคมี จากนางสาวชื่นฤทัย วุฒิภัทรปิยชาติ และนายพิศาล ลิขิตกุลผู้บริหารบริษัท เอสซีเวอร์ค จํากัด และนางสาวปุณยนุช วรนิธิพงศ์ บริษัท ทูโก จํากัด เพื่อนําไปช่วยเหลือกลุ่มเป้าหมายที่เป็นผู้สูงอายุ คนพิการ และผู้ป่วยติดเตียง ในความดูแลของกระทรวง พม.
นางจตุพร กล่าวว่า กระทรวง พม. ขอขอบคุณบริษัท เอสซีเวอร์ค จํากัด และบริษัท ทูโก จํากัด ที่เล็งเห็นถึงความสําคัญด้านสุขอนามัยและความปลอดภัยของกลุ่มเปราะบาง ทั้งผู้สูงอายุ คนพิการ และผู้ป่วยติดเตียง ซึ่งเป็นกลุ่มที่มีความเสี่ยงสูงในสถานการณ์การแพร่ระบาดของโรคโควิด-19 โดยได้มอบผลิตภัณฑ์นวัตกรรม Electrolyte ภายใต้ชื่อ ลาซารัส สําหรับทําความสะอาด ฆ่าเชื้อโรค และกําจัดกลิ่นไม่พึงประสงค์ ปราศจากแอลกอฮอล์และไร้สารเคมี ให้กับกระทรวง พม. ซึ่งในวันนี้ จะมีการส่งมอบผลิตภัณฑ์ ลาซารัส ครั้งที่ 1 จํานวน 154.90 ลิตร และจะส่งมอบครั้งที่ 2 อีกจํานวน 197.60 ลิตร รวมทั้งสิ้น 352 ลิตร ทั้งนี้ กระทรวง พม. จะส่งต่อผลิตภัณฑ์ไปยังศูนย์พัฒนาการจัดสวัสดิการสังคมผู้สูงอายุ ภายใต้สังกัดกรมกิจการผู้สูงอายุ จํานวน 12 แห่งทั่วประเทศ รวมทั้งศูนย์พัฒนาศักยภาพและอาชีพคนพิการ และสถานคุ้มครองและพัฒนาคนพิการ ภายใต้สังกัดกรมส่งเสริมและพัฒนาคุณภาพชีวิตคนพิการ จํานวน 22 แห่งทั่วประเทศ
รัฐบาลไทย-ข่าวทำเนียบรัฐบาล-กำหนดลักษณะงานที่ห้ามนำกลับไปทำที่บ้าน
วันพฤหัสบดีที่ 24 ธันวาคม 2563
กําหนดลักษณะงานที่ห้ามนํากลับไปทําที่บ้าน
วันพุธที่ 23 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบกฎหมายกําหนดลักษณะงานที่ห้ามผู้จ้างงาน จ้างผู้รับงานไปทําที่บ้าน เพื่อเพิ่มมาตรฐานด้านความปลอดภัยในการทํางาน ประกอบด้วย งานเกี่ยวกับความร้อนจัดอันอาจเป็นอันตราย ซึ่งจะทําให้ระดับความร้อนภายในบ้าน เกิน 34 องศาเซลเซียส ซึ่งเป็นค่าดัชนีวัดสภาพความร้อนในสิ่งแวดล้อมการทํางาน ในเวลาทํางาน 2 ชั่วโมงติดต่อกัน รวมไปถึงงานอื่นที่อาจกระทบต่อสุขภาพ ความปลอดภัย หรือคุณภาพสิ่งแวดล้อม เช่น งานที่เกี่ยวกับเลื่อยสายพาน ซึ่งมีเสียงดังเฉลี่ยตลอดระยะเวลาการทํางาน 8 ชั่วโมง เกินกว่า 85 เดซิเบล ทั้งนี้ เพื่อลดความเสี่ยงจากการทํางานและเพิ่มคุณภาพชีวิตที่ดีให้กับประชาชน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีแถลงหลังประชุม ศบค. ชุดใหญ่ เผยไม่ล็อคดาวน์แต่แบ่งโซนนิ่ง บริหารพื้นที่ตามสถานการณ์ ยืนยันดูแลคนในประเทศไทยทั้ง 70 ล้านคน
วันพฤหัสบดีที่ 24 ธันวาคม 2563
นายกรัฐมนตรีแถลงหลังประชุม ศบค. ชุดใหญ่ เผยไม่ล็อคดาวน์แต่แบ่งโซนนิ่ง บริหารพื้นที่ตามสถานการณ์ ยืนยันดูแลคนในประเทศไทยทั้ง 70 ล้านคน
นายกรัฐมนตรีแถลงหลังประชุม ศบค. ชุดใหญ่ เผยไม่ล็อคดาวน์แต่แบ่งโซนนิ่ง บริหารพื้นที่ตามสถานการณ์ ยืนยันดูแลคนในประเทศไทยทั้ง 70 ล้านคน
วันนี้ (24 ธ.ค. 63) เวลา 11.50 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ยกระดับของมาตรการป้องกันการแพร่ระบาดของโรคติดเชื้อไวรัสโคโรนา 2019 เข้มข้นในแต่ละพื้นที่ทั่วประเทศ
นายกรัฐมนตรีกล่าวว่า ในที่ประชุมได้มีมาตรการยกระดับความเข้มข้นในการป้องกันการแพร่ระบาดของโรคติดเชื้อไวรัสโคโรนา 2019 โดยแบ่งพื้นที่ออกเป็น 4 ประเภท ได้แก่ 1. พื้นที่ควบคุมสูงสุด 2. พื้นที่ควบคุม 3. พื้นที่เฝ้าระวังสูง และ 4. พื้นที่เฝ้าระวัง ซึ่งในแต่ละจังหวัดจะผ่านการพิจารณาจากผู้ว่าราชการจังหวัดและหน่วยงานที่เกี่ยวข้อง ทั้งมาตรการสถานศึกษา สถานที่ทํางาน โดยเฉพาะมาตรการการจัดกิจกรรมสาธารณะที่มีการรวมกลุ่มของบุคคลที่ไม่สามารถจํากัดจํานวนได้ อย่างไรก็ตามการดําเนินมาตรการต่าง ๆ ต้องคํานึงถึงความเหมาะสม ควบคู่ไปกับการดูแลเศรษฐกิจ การท่องเที่ยว รวมทั้งในช่วงเทศกาลปีใหม่ที่กําลังจะเกิดขึ้น ขณะที่กรมควบคุมโรคได้เร่งดําเนินการตรวจสอบข้อเท็จจริงจากสถานประกอบการค้าสัตว์น้ํา และในบางพื้นที่ที่มีการแพร่ระบาด เพื่อไม่ให้ส่งผลกระทบต่อการส่งออกของประเทศด้วย ในระยะนี้ขอให้ทุกคนช่วยกันทําให้บ้านเมืองปลอดภัย
นายกรัฐมนตรีกล่าวถึงแรงงานต่างด้าวว่า วันนี้แรงงานต่างด้าวควรอยู่ในพื้นที่เพื่อแยกให้ชัดเจนระหว่างผู้มีความเสี่ยงมากกับผู้ที่มีความเสี่ยงน้อย ซึ่งในการประชุมคณะรัฐมนตรีสัปดาห์หน้า จะมีการพิจารณามาตรการในการให้แรงงานต่างด้าวทํางานได้เป็นการชั่วคราว เนื่องจากตอนนี้ผู้ประกอบการยังต้องการแรงงานเป็นจํานวนมาก โดยจะยังไม่มีการลงโทษแรงงานที่ผิดกฎหมายแต่จะต้องตรวจสอบและขึ้นบัญชีให้เรียบร้อย เพื่อให้คนเหล่านี้เข้าสู่ระบบตามความต้องการของตลาดแรงงานอย่างแท้จริง โดยเน้นผู้ว่าราชการจังหวัดซึ่งได้มอบอํานาจลงไปแล้วให้เน้นดูแลพื้นที่รวมทั้งปราบปรามการทุจริต
นายกรัฐมนตรียืนยันว่าโรคโควิด-19 สามารถรักษาได้ ขอให้ความมั่นใจว่ารัฐบาลพร้อมดูแลคนในประเทศทั้ง 70 ล้านคน ทั้งนี้ สาธารณสุขมีความพร้อมและสามารถรับมือกับสถานการณ์ได้ มั่นใจทุกคนให้ความร่วมมือตามแนวทาง “รวมไทย สร้างชาติ” โดยในตอนท้ายนายกรัฐมนตรียังกล่าวผ่านการแถลงข่าวว่า “คนไทยทั้งประเทศ ลุงตู่ห่วงใย” ด้วย
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมผู้ตรวจราชการกระทรวงอุตสาหกรรม ครั้งที่ 4-2/2564
วันพฤหัสบดีที่ 24 ธันวาคม 2563
การประชุมผู้ตรวจราชการกระทรวงอุตสาหกรรม ครั้งที่ 4-2/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมผู้ตรวจราชการกระทรวงอุตสาหกรรม ครั้งที่ 4-2/2564 ณ ห้องประชุมชุณวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (24 ธันวาคม 2563) เวลา 9.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในการประชุมผู้ตรวจราชการกระทรวงอุตสาหกรรม ครั้งที่ 4-2/2564 เพื่อหารือในประเด็นที่เกี่ยวข้องกับการตรวจราชการ ประจําปีงบประมาณ พ.ศ. 2564 โดนมีผู้บริหารระดับสูงของกระทรวงเข้าร่วมด้วย ณ ห้องประชุมชุณวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผนึกกำลังป้องกันโรค ASF ในสุกร
วันพฤหัสบดีที่ 24 ธันวาคม 2563
ผนึกกําลังป้องกันโรค ASF ในสุกร
ผู้เลี้ยงสุกรไทย จัดงานขอบคุณภาครัฐและภาคเอกชน ที่ร่วมกันผนึกกําลังป้องกันโรค ASF ในสุกร ตลอด 2 ปีที่ผ่านมา จนทําให้ประเทศไทยยังคงสถานะปลอดการระบาด สามารถสร้างมูลค่าการส่งออกสุกรไทยแบบก้าวกระโดด
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นตัวแทนรัฐบาลกล่าวขอบคุณและเป็นกําลังใจต่อผู้ปฏิบัติงานป้องกันโรคอหิวาต์แอฟริกาในสุกร (ASF) ในสุกร ณ โรงแรม เดอะ สุโกศล ที่สมาคมผู้เลี้ยงสุกรแห่งชาติจัดขึ้นเพื่อขอบคุณภาครัฐและภาคเอกชน ที่ผนึกกําลังป้องกันโรค ASF ตลอด 2 ปีที่ผ่านมา จนทําให้ประเทศไทยยังคงสถานะปลอดการระบาด และสามารถสร้างการส่งออกสุกรไทยให้เติบโตแบบก้าวกระโดด ทั้งสุกรขุน สุกรพันธุ์ และสุกรแปรรูป ซึ่งจากอดีตจนถึงปัจจุบัน การเลี้ยงสุกรเป็นอาชีพเกษตรแขนงหนึ่งที่มีความสําคัญอย่างยิ่งต่อการประกอบอาชีพของเกษตรกรไทย มีความแน่นอนของผลผลิต เกิดการสร้างอุปสงค์ให้กับห่วงโซ่ต่อเนื่องในกลุ่มของผลผลิตทางการเกษตรที่เป็นพืชอาหารสัตว์ของไทย เช่น ข้าวโพดเลี้ยงสัตว์ ถั่วเหลือง ผลพลอยได้จากข้าว เช่น ปลายข้าว รําข้าว ที่มีการเติบโตอย่างต่อเนื่อง นอกเหนือจากการเป็นอาหารโปรตีนหลักของคนในชาติ อุตสาหกรรมสุกรยังสร้างมูลค่าทางเศรษฐกิจที่เกี่ยวเนื่อง รวมแล้วกว่า 2 แสนล้านบาทต่อปี ภาคเกษตรปศุสัตว์จึงถือเป็นหนึ่งของภาคเกษตรที่มีรากฐานของประเทศและมีความเชื่อมโยงกับการพัฒนาประเทศในทุกมิติ ทั้งด้านเศรษฐกิจ สังคม และสิ่งแวดล้อม ปัจจุบันภาคการเลี้ยงสุกรของไทยมีความเป็นมืออาชีพมากขึ้น มีความร่วมมือระหว่างภาครัฐ ภาคเอกชน และสถาบันการศึกษามากยิ่งขึ้น
สําหรับในส่วนของกระทรวงเกษตรฯ มุ่งมั่นที่จะสนับสนุนการผลิตและการควบคุมคุณภาพมาตรฐานสินค้าเกษตรให้มีความปลอดภัยได้มาตรฐาน และตรงตามความต้องการของตลาด อย่างไรก็ตาม กระทรวงเกษตรฯ ยังคงมุ่งพัฒนาภาคปศุสัตว์ของประเทศอย่างต่อเนื่อง จึงต้องอาศัยความร่วมมือและการบูรณาการจากทุกภาคส่วนที่เกี่ยวข้อง ทั้งภาครัฐ ภาคเอกชน ภาคประชาสังคม ภาคการศึกษา และเกษตรกร เพื่อสร้างความตระหนักรู้ กระตุ้นให้เกิดการปรับตัว เสริมสร้างศักยภาพและความเข้มแข็งให้ภาคเกษตรและภาคเศรษฐกิจอื่น ๆ ให้สามารถรับมือกับการเปลี่ยนแปลง ซึ่งจะทําให้ประเทศไทยมีการเติบโตอย่างมีเสถียรภาพ
"รัฐบาลมีหน้าที่ดูแลพี่น้องเกษตรกรและผู้ประกอบการทุกกลุ่ม จึงอยากให้มีการพูดคุยและช่วยเหลือซึ่งกันและกัน ต้องมีความเข้มแข็ง เป็นน้ําหนึ่งใจเดียวกัน เพื่อให้ประเทศไทยผ่านวิกฤตต่าง ๆ ไปให้ได้ และในวันนี้ทุกภาคส่วนต้องมาทํางานร่วมกัน ทุกฝ่ายต้องลดความเห็นแก่ตัว ต้องปรับเปลี่ยนตัวเอง ต้องมีความร่วมมือกัน เพื่อผ่านวิกฤตทั้งโรค ASF และโควิด-19 ไปให้ได้ จึงต้องขอขอบคุณทุกภาคส่วน ทั้งภาครัฐที่ทํางานอย่างเข้มแข็ง ผู้ประกอบการและเกษตรกรที่ให้ความร่วมมือเป็นอย่างดี จนทําให้สามารถป้องกันการเกิดโรค ASF ในประเทศไทยได้ และที่สําคัญยังเป็นส่วนหนึ่งในการฟื้นเศรษฐกิจของประเทศด้วย อย่างไรก็ตาม ขอยืนยันว่ารัฐบาลพร้อมดูแลพี่น้องเกษตรกรทุกกลุ่ม และพร้อมเดินเคียงข้างกับพี่น้องเกษตรกรผู้เลี้ยงสุกร จึงมั่นใจว่าในระยะยาว อนาคตของสุกรไทยจะดําเนินไปได้ด้วยดีอย่างแน่นอน" นายเฉลิมชัย กล่าว
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ขึ้นเวทีเสวนา งานดินเนอร์ทอล์ค “แนวหน้า ฟอรั่ม 2020 ก้าวข้ามวิกฤติ COVID-19 กับแม่ทัพใหญ่เศรษฐกิจ”
วันพฤหัสบดีที่ 24 ธันวาคม 2563
รองปลัดฯ ภานุวัฒน์ ขึ้นเวทีเสวนา งานดินเนอร์ทอล์ค “แนวหน้า ฟอรั่ม 2020 ก้าวข้ามวิกฤติ COVID-19 กับแม่ทัพใหญ่เศรษฐกิจ”
นายภานุวัฒน์ ตริยางกูรศรี รองปลัดกระทรวงอุตสาหกรรม  ขึ้นเวทีเสวนา งานดินเนอร์ทอล์ค “แนวหน้า ฟอรั่ม 2020 ก้าวข้ามวิกฤติ COVID-19 กับแม่ทัพใหญ่เศรษฐกิจ”
วันที่ 22 ธันวาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม ขึ้นเวทีเสวนา "จับจังหวะ 4 เครื่องยนต์หลักของเศรษฐกิจไทยปี 64 หลังโควิด-19 คลี่คลาย" ประกอบด้วยนายกฤษฎา จีนะวิจารณะ ปลัดกระทรวงการคลัง, นายบุณยฤทธิ์ กัลยาณมิตร ปลัดกระทรวงพาณิชย์ และนายธเนศวร์ เพชรสุวรรณ รองผู้ว่าการด้านสื่อสารการตลาด การท่องเที่ยวแห่งประเทศไทย ณ ห้องบอลรูม โรงแรมมิราเคิล แกรนด์ คอนเวนชั่น หลักสี่ กรุงเทพฯ โดยมีนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน พร้อมด้วยนายอาคม เติมพิทยาไพสิฐ รัฐมนตรีว่าการกระทรวงการคลัง ขึ้นปาฐกถาพิเศษ
สําหรับงานดังกล่าวทาง หนังสือพิมพ์แนวหน้า มีการจัดขึ้นเป็นประจําทุกปี และมีการไลฟ์สดผ่านทาง website : www.naewna.com : Facebook : นสพ.แนวหน้า บรรยากาศการจัดงานเป็นไปอย่างคึกคักเหมือนเช่นทุกปี มีนักธุรกิจ และนักลงทุนให้ความสนใจมาร่วมรับฟังทิศทางเศรษฐกิจอย่างคับคั่งเช่นเดิม
รัฐบาลไทย-ข่าวทำเนียบรัฐบาล-​“วราวุธ” พร้อมคณะรองนายกรัฐมนตรี ลงพื้นที่มอบสิทธิ์ที่ดินทำกิน “ของขวัญปีใหม่จากใจรัฐบาล” จังหวัดเชียงราย
วันพฤหัสบดีที่ 24 ธันวาคม 2563
​“วราวุธ” พร้อมคณะรองนายกรัฐมนตรี ลงพื้นที่มอบสิทธิ์ที่ดินทํากิน “ของขวัญปีใหม่จากใจรัฐบาล” จังหวัดเชียงราย
​“วราวุธ” พร้อมคณะรองนายกรัฐมนตรี ลงพื้นที่มอบสิทธิ์ที่ดินทํากิน “ของขวัญปีใหม่จากใจรัฐบาล” จังหวัดเชียงราย
วันนี้ (23 ธันวาคม 2563) พลเอก ประวิตร วงษ์สุวรรณ รองนายกรัฐมนตรี ลงพื้นที่เป็นประธานเปิดงาน “ของขวัญปีใหม่จากใจรัฐบาล” พร้อมมอบสิทธิ์ที่ดินทํากินตามโครงการบริหารจัดการที่ดินอย่างยั้งยืน ของสถาบันบหารจัดการธนาคารที่ดิน (องค์การมหาชน) และคืนโฉนดให้กับสมาชิกเกษตรกรสมาชิกกองทุนฟื้นฟูและพัฒนาเกษตรกร ของขวัญปีใหม่จากใจ กฟก. โดยมีเกษตรกรที่เข้าร่วมโครงการทั้งที่ได้รับสิทธิในที่ดินแล้ว และที่อยู่ระหว่างขอความช่วยเหลือประมาณ 1,000 คน โดยโอกาสนี้นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พล.ต.อ. เฉลิมเกียรติ ศรีวรขาน ประธานกรรมการ บจธ. นายประจญ ปรัชญ์สกุล ผู้ว่าราชการจังหวัดเชียงราย รวมถึงตัวแทนเกษตรกร และชาวบ้านในพื้นที่ให้การต้อนรับและเป็นสักขีพยานในพิธีมอบสิทธิที่ดินทํากิน ณ วิสาหกิจชุมชนศาสตร์พระราชา วัดพุทธอุทยานดอยอินทรีย์ ต.ดอยฮาง อ.เมือง จ.เชียงราย
ภาพประกอบข่าว : สป.กส.
รัฐบาลไทย-ข่าวทำเนียบรัฐบาล-การประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 4/2563
วันพฤหัสบดีที่ 24 ธันวาคม 2563
การประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 4/2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 4/2563
วันนี้ (23 ธันวาคม 2563) เวลา 10.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 4/2563 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม และนายสุระ เพชรพิรุณ หัวหน้าผู้ตรวจราชการกระทรวงอุตสาหกรรม คณะกรรมการจากหน่วยงานต่างๆ ในสังกัดกระทรวงอุตสาหกรรม เข้าร่วมประชุม เพื่อร่วมกันพิจารณาและสรุปแนวทางการจัดทําคําของบประมาณ ประจําปี งบประมาณ พ.ศ. 2565 ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-“สุชาติ” สั่งลุย อัดแคมเปญของขวัญปีใหม่ให้นายจ้าง ลูกจ้าง อบรมด้านความปลอดภัยฯ ฟรี 10,000 ที่นั่ง
วันพฤหัสบดีที่ 24 ธันวาคม 2563
“สุชาติ” สั่งลุย อัดแคมเปญของขวัญปีใหม่ให้นายจ้าง ลูกจ้าง อบรมด้านความปลอดภัยฯ ฟรี 10,000 ที่นั่ง
รมว.แรงงาน สั่งลุย ให้ กสร.จัดแคมเปญ “ฝึกฟรี มีทักษะ ชนะอุบัติภัย ใส่ใจแรงงาน” ให้นายจ้าง-ลูกจ้างได้อบรมเพิ่มพูนความรู้ด้านความปลอดภัยฯ ฟรี!! ไม่มีค่าใช้จ่าย จํานวน 10,000 ที่นั่ง มอบเป็นของขวัญปีใหม่ 2564 “รักจากใจ แรงงานไทยสุขใจถ้วนหน้า”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า เนื่องในโอกาสเทศกาลปีใหม่ 2564 ขอส่งความปรารถนาดีมายังพี่น้องผู้ใช้แรงงาน นายจ้าง ลูกจ้าง ผู้ประกันตน และประชาชนทั่วไป ที่เป็นพลัง และทรัพยากรสําคัญในการขับเคลื่อน และพัฒนาเศรษฐกิจของประเทศ โดยได้มอบหมายให้หน่วยงานในสังกัดกระทรวงแรงงานจัดเตรียมของขวัญปีใหม่ให้กับพี่น้องแรงงาน ภายใต้แนวคิด สุขใจถ้วนหน้ากับของขวัญปีใหม่ 2564 “รักจากใจ แรงงานไทยสุขใจถ้วนหน้า” ไว้ดังนี้ 1) การพัฒนาทักษะฝีมือแรงงานผ่านระบบออนไลน์ฟรี 2) การเพิ่มสิทธิประโยชน์กรณีสงเคราะห์บุตร/คลอดบุตร/ฝากครรภ์ 3) การลดอัตราเงินสมทบเหลือร้อยละ 3 ระยะเวลา 3 เดือน 4) การลดอัตราดอกเบี้ยเงินกู้ยืม ร้อยละ 0 ต่อปีแก่แรงงานที่รับงานไปทําที่บ้าน และ 5) ฝึกอบรมด้านความปลอดภัย อาชีวอนามัย และสภาพแวดล้อมในการทํางานให้ฟรี เพื่อให้พี่น้องแรงงาน ได้รับการคุ้มครอง มีหลักประกันความมั่นคงในการทํางาน เข้าถึงบริการของรัฐ ลดความเหลื่อมล้ําทางสังคม และนําไปสู่ความมั่นคง มั่งคั่ง ยั่งยืนในชีวิตตลอดไป
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในส่วนของขวัญจากกรมสวัสดิการและคุ้มครองแรงงานนั้น ขณะนี้ได้ประสานไปยังหน่วยงานฝึกอบรมผู้ซึ่งได้รับใบอนุญาตจากกรม ให้เตรียมการจัดฝึกอบรมในหลักสูตร ความปลอดภัย อาชีวอนามัย และสภาพแวดล้อมในการทํางาน ภายใต้แคมเปญ “ฝึกฟรี มีทักษะ ชนะอุบัติภัย ใส่ใจแรงงาน” อาทิ หลักสูตร จป. ในระดับต่างๆ หลักสูตรความปลอดภัยในการทํางานที่อับอากาศ และหลักสูตรฝึกซ้อมดับเพลิงและอพยพหนีไฟให้แก่นายจ้าง ลูกจ้าง ฟรี จํานวน 10,000 ที่นั่ง ในช่วงเดือนมกราคม-กุมภาพันธ์ พ.ศ.2564 ซึ่งได้รับความร่วมมือเป็นอย่างดีตอบรับเข้าร่วมแคมเปญแล้ว 190 หน่วยงาน ทั้งนี้ หากสถานประกอบกิจการใดสนใจขอรับของขวัญปีใหม่ในครั้งนี้ สามารถสอบถามรายละเอียดเพิ่มเติมได้ที่ กลุ่มงานทะเบียนความปลอดภัยในการทํางาน กองความปลอดภัยแรงงาน กรมสวัสดิการและคุ้มครองแรงงาน (ส่วนแยกตลิ่งชัน) โทร. 0 2448 9128-39 เว็บไซต์ http://osh.labour.go.th/
รัฐบาลไทย-ข่าวทำเนียบรัฐบาล-ออมสินแจ้งเหตุการณ์เกี่ยวข้องกับโรค COVID-19
วันพฤหัสบดีที่ 24 ธันวาคม 2563
ออมสินแจ้งเหตุการณ์เกี่ยวข้องกับโรค COVID-19
ตามที่เกิดกระแสข่าวในสื่อสังคมออนไลน์ เมื่อวันที่ 22 ธันวาคม 2563 ระบุว่า พนักงานธนาคารออมสิน สาขาองครักษ์ จังหวัดนครนายก เป็นโรคติดเชื้อไวรัสโคโรนา 2019 (COVID-19) นั้น
ตามที่เกิดกระแสข่าวในสื่อสังคมออนไลน์ เมื่อวันที่ 22 ธันวาคม 2563 ระบุว่า พนักงานธนาคารออมสิน สาขาองครักษ์ จังหวัดนครนายก เป็นโรคติดเชื้อไวรัสโคโรนา 2019 (COVID-19) นั้น ธนาคารออมสิน ขอแจ้งว่าพนักงานคนดังกล่าวเป็นผู้สัมผัสใกล้ชิดผู้ติดเชื้อที่เป็นญาติมีอาชีพรับจ้างขับรถส่งกุ้งไปยังตลาดกลางกุ้ง จังหวัดสมุทรสาคร โดยญาติรายนี้อยู่ในกลุ่มเสี่ยงเข้ารับการตรวจและได้รับการยืนยันว่าติดเชื้อเมื่อวันที่ 21 ธันวาคม 2563 ธนาคารจึงให้พนักงานเข้ารับการตรวจคัดกรองในวันดังกล่าวทันที โดยในวันนี้ (23 ธันวาคม 2563) ได้รับการยืนยันจากแพทย์โรงพยาบาลนครนายกว่าไม่ติดเชื้อ COVID-19 แต่อย่างใด
อย่างไรก็ตาม ในวันที่ 22-24 ธันวาคม 2563 ธนาคารได้ปิดให้บริการสาขาองครักษ์ เพื่อทําความสะอาด ฆ่าเชื้อโรค และอบโอโซน ทั่วทั้งพื้นที่อาคารของสาขาและบริเวณโดยรอบ ด้วยมาตรฐานการทําความสะอาดและการป้องกันโรค ตามประกาศของกรมควบคุมโรค กระทรวงสาธารณสุข พร้อมกําชับให้พนักงานภายในสาขาทุกคนปฏิบัติตามระเบียบการให้บริการเพื่อป้องกันการแพร่ระบาดอย่างเคร่งครัดในช่วงที่สถานการณ์การแพร่ระบาดยังมีอยู่อย่างต่อเนื่อง โดยธนาคารออมสินสาขาองครักษ์ จะเปิดให้บริการตามปกติในวันที่ 25 ธันวาคม 2563 เป็นต้นไป
ธนาคารออมสิน มีการปฏิบัติตามมาตรการสาธารณสุขในภาวะแพร่กระจายของโรคติดต่ออันตรายนี้ เพื่อร่วมป้องกัน เฝ้าระวัง และควบคุมการระบาดอย่างเข้มงวด โดยคํานึงถึงสุขภาพอนามัย และความปลอดภัยของลูกค้า พนักงาน และผู้มาติดต่อธนาคารเป็นสําคัญ.
https://www.gsb.or.th/news/gsbpr80/
รัฐบาลไทย-ข่าวทำเนียบรัฐบาล- กระทรวงเกษตรฯ จัดประชุมเร่งการขับเคลื่อนมาตรการบริหารจัดการโรคใบด่างมันสำปะหลัง
วันพฤหัสบดีที่ 24 ธันวาคม 2563
กระทรวงเกษตรฯ จัดประชุมเร่งการขับเคลื่อนมาตรการบริหารจัดการโรคใบด่างมันสําปะหลัง
กระทรวงเกษตรฯ จัดประชุมเร่งการขับเคลื่อนมาตรการบริหารจัดการโรคใบด่างมันสําปะหลัง
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 2/2564 ณ ห้องประชุมกระทรวงเกษตรและสหกรณ์ โดยที่ประชุมได้รับทราบสถานการณ์การระบาดของโรคใบด่างมันสําปะหลังในพื้นที่ 25 จังหวัด จํานวน 2.65 แสนไร่ และความคืบหน้าในการเสนอขออนุมัติงบกลาง โครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ จํานวน 1.44 พันล้านบาท รวมถึงร่วมกันพิจารณาการยกร่างคู่มือโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ เพื่อเตรียมความพร้อมในการดําเนินงานตามโครงการฯ อย่างมีประสิทธิภาพ และสามารถแก้ไขปัญหาเพื่อบรรเทาความเดือดร้อนให้กับเกษตรกรอย่างเร่งด่วนต่อไป
รัฐบาลไทย-ข่าวทำเนียบรัฐบาล-อิสราเอลยังต้องการแรงงานไทย กรมการจัดหางาน ปิดจ๊อบปี 63 ส่งแรงงานไทยทำงานเพิ่ม 264 คน
วันพฤหัสบดีที่ 24 ธันวาคม 2563
อิสราเอลยังต้องการแรงงานไทย กรมการจัดหางาน ปิดจ๊อบปี 63 ส่งแรงงานไทยทํางานเพิ่ม 264 คน
อธิบดีกรมการจัดหางาน ส่งแรงงานไทย 264 ชีวิต เดินทางทํางานภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers:TIC)” ตามที่ทางการอิสราเอลยื่นความต้องการแรงงานไทย 2,000 คน
นายสุชาติ พรชัยวิเศษกุล อธิบดีกรมการจัดหางาน เปิดเผยว่า รัฐมนตรีว่าการกระทรวงแรงงาน นายสุชาติ ชมกลิ่น ให้ความสําคัญกับการส่งแรงงานไทยไปทํางานต่างประเทศอย่างยิ่ง และมีความยินดีทุกครั้งที่เห็นแรงงานไทยได้เดินทางไปทํางานต่างประเทศ นํารายได้เข้าสู่ประเทศ ทั้งยังเป็นฟันเฟืองที่ขาดไม่ได้ในการขับเคลื่อนเศรษฐกิจ โดยเฉพาะในช่วงเวลาที่ประเทศไทย พบสถานการณ์ยากลําบากจากการแพร่ระบาดของโรคโควิด – 19 การได้เห็นแรงงานไทยยังเป็นที่ต้องการจากนานาประเทศ นับเป็นเรื่องที่ดีมาก
นายสุชาติฯ กล่าวว่า รัฐบาลอิสราเอลยังต้องการแรงงานไทยไปทํางานภาคเกษตร โดยหลังจากสถานการณ์การแพร่ระบาดของโรคโควิด-19 เริ่มคลี่คลาย ได้แจ้งความต้องการให้จัดส่งแรงงานไปทั้งสิ้น 2,000 คน ซึ่งกรมการจัดหางานได้เริ่มจัดส่งแรงงานไทยไปทํางานภาคเกษตรฯ ตั้งแต่ปลายเดือนกันยายนที่ผ่านมาจนถึงปัจจุบัน มีแรงงานเดินทางไปแล้ว จํานวน 1,380 คน และวันนี้จะมีแรงงานเดินทางไปอีก 264 คน ณ ท่าอากาศยานสุวรรณภูมิ ด้วยเที่ยวบินเช่าเหมาลําพิเศษ สายการบิน El Al Israel Airlines เที่ยวบินที่ LY 082 ออกเดินทางจากประเทศไทยเวลา 09.20 น. และมีกําหนดถึงปลายทางกรุงเทลอาวีฟ เวลา 15.00 น.ตามเวลาท้องถิ่น
“โครงการ “ความร่วมมือไทย – อิสราเอลเพื่อการจัดหางาน” (Thailand-Israel Cooperation on the Placement of Workers : TIC) มีระยะเวลาการจ้างงาน 2 ปีแต่ไม่เกิน 5 ปี 3 เดือน ทั้งนี้ ขึ้นอยู่กับการต่ออายุใบอนุญาตการจ้างแรงงานต่างชาติของนายจ้างและวีซ่าการทํางาน ตามข้อกําหนดของกฎหมายรัฐอิสราเอล โดยคนหางานจะได้รับเงินเดือนขั้นต่ําก่อนหักภาษีเดือนละ 5,300 เชคเกลอิสราเอล หรือประมาณ 48,073 บาท (ขึ้นอยู่กับอัตราแลกเปลี่ยนในขณะนั้น) สําหรับผู้สนใจเดินทางไปทํางานในรัฐอิสราเอลสามารถติดตามข่าวสารได้ที่เว็บไซต์ www.doe.go.th/overseas และสอบถามรายละเอียดเพิ่มเติมเกี่ยวกับการเดินทางไปทํางานในต่างประเทศได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน “ อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รมช.มนัญญา ประชุมตรวจติดตามการดำเนินงานขับเคลื่อนไทยไปด้วยกันจังหวัดอุทัยธานี เพื่อพัฒนาและแก้ไขปัญหาระดับจังหวัด สามารถขับเคลื่อนไปได้โดยเร็ว
วันพฤหัสบดีที่ 24 ธันวาคม 2563
รมช.มนัญญา ประชุมตรวจติดตามการดําเนินงานขับเคลื่อนไทยไปด้วยกันจังหวัดอุทัยธานี เพื่อพัฒนาและแก้ไขปัญหาระดับจังหวัด สามารถขับเคลื่อนไปได้โดยเร็ว
รมช.มนัญญา ประชุมตรวจติดตามการดําเนินงานขับเคลื่อนไทยไปด้วยกันจังหวัดอุทัยธานี เพื่อพัฒนาและแก้ไขปัญหาระดับจังหวัด สามารถขับเคลื่อนไปได้โดยเร็ว
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานการประชุมตรวจติดตามการดําเนินงานขับเคลื่อนไทยไปด้วยกันระดับพื้นที่จังหวัด (จังหวัดอุทัยธานี) ณ ห้องประชุมสะแกกรัง ศาลากลางจังหวัดอุทัยธานี พร้อมรับฟังสรุปปัญหาในแต่ละด้านที่สําคัญ โดยจังหวัดอุทัยธานีให้ความสําคัญกับแนวทางการขับเคลื่อนไทยไปด้วยกัน ให้เป็นวาระและภารกิจสําคัญของจังหวัด เพื่อพัฒนาและแก้ไขปัญหาระดับจังหวัดสามารถขับเคลื่อนไปได้โดยเร็ว ลดปัญหาและอุปสรรค รวมทั้งใช้ทรัพยากรต่างๆ ได้อย่างมีประสิทธิภาพ ทั้งนี้ ได้มอบนโยบายแนวทางการดําเนินงาน ให้ทุกหน่วยงานบูรณาการร่วมกัน โดยเฉพาะเรื่องการบริหารจัดการน้ําให้เกษตรกรสามารถทําการเกษตรได้ และประชาชนมีน้ําอุปโภคบริโภคเพียงพอ พร้อมส่งเสริมสนับสนุนให้ชาวจังหวัดอุทัยธานีประกอบอาชีพปลูกหม่อนเลี้ยงไหม เนื่องจากผ้าไหมจังหวัดอุทัยธานีเป็นที่ต้องการของตลาด โดยมีหัวหน้าส่วนราชการจังหวัดอุทัยธานี และเจ้าหน้าที่ที่เกี่ยวข้อง เข้าร่วมการประชุม
รมช.มนัญญา กล่าวว่า เป็นนโยบายของนายกรัฐมนตรี พลเอกประยุทธ์ จันทร์โอชา ได้ให้ความสําคัญกับการแก้ไขปัญหาความเดือดร้อนของประชาชน การยกระดับคุณภาพชีวิตความเป็นอยู่ของประชาชน และการเสริมสร้างศักยภาพในการพัฒนาประเทศ สืบเนื่องจากสถานการณ์การแพร่ระบาดของโรคติดเชื้อไวรัสโคโรนาสายพันธุ์ใหม่ (COVID-19) เมื่อปลายปี 2560 จนถึงปัจจุบัน ส่งผลกระทบอย่างมากต่อการดําเนินชีวิตของประชาชน เศรษฐกิจ และสังคมของประเทศ จึงเห็นควรให้มีการดําเนินงานติดตาม เร่งรัด ช่วยเหลือ เยียวยา และขับเคลื่อนการแก้ไขปัญหาดังกล่าวในระดับพื้นที่ โดยเริ่มจากปัญหาที่เป็นความเดือดร้อนเร่งด่วน เพื่อให้เกิดผลสัมฤทธิ์อย่างเป็นรูปธรรมและรวดเร็วทันเหตุการณ์ ด้วยการบูรณาการการทํางานร่วมกันของทุกภาคส่วนในพื้นที่แต่ละจังหวัดอย่างเป็นระบบตามหลักปรัชญาเศรษฐกิจพอเพียง และการดําเนินชีวิตวิถีใหม่ (New Normal)